Egy látnoki pillanatban...
1905-öt írunk Észak-Kaliforniában.
Frank Epperson tizenegy éves.
A verandán üldögél és egy szörpöt készít épp,
ami nagyon népszerű akkoriban.
Épp most öntötte bele a cukros szódaport egy pohár vízbe,
és lelkesen kevergeti egy fa keverőkanállal.
Nem tudjuk pontosan, mit történt a következő 24 órában,
de elképzelhető, hogy valami megragadta Frank figyelmét,
és otthagyta keverés közben az italát.
Az Öböl-régióra jellemző hideg éjszaka után,
Frank újra rátalál italára a következő reggelen.
Jéggé fagyott.
De ahelyett, hogy kidobná,
Frank kihúzza a jeges italt a pohárból az abba belefagyott keverőkanállal,
és egy látnoki pillanatban megnyalja.
Találmányától elragadtatva,
Frank elkészíti a barátainak is ezt az édességet,
és amikor idősebb lesz,
belekezd az árusításába Eppsicles néven,
amit a saját neve és az icicle (jégcsap) szó összevonásával kapott.
Azt mesélik, hogy később
Frank gyerekei nevezték el a jeges finomságot Pop's 'cicle-nek.
Mások szerint a név a lollipop (nyalóka) és icicle (jégcsap) szavak kombinációja.
A név eredetétől függetlenül, a jégkrém továbbra is népszerű.
Évente körülbelül 2 milliárdot adnak el belőle.